सिद्धों की मान्यता थी कि प्रथमानन्द,बिरमानन्दऔर सहजानन्द की प्राप्ति स्त्री द्वारा ही संभव है. इन्हीं मान्यताओं का प्रभाव उनके साहित्य पर है.उनके लिये नारी मात्र एक साधन है.केवल शरीर उनके लिये ग्राह्य था .इसलिये जितनी निम्न जाति की होगी उतनी ही उनकी साधना के उपयुक्त होगी.उच्च स्तर की महिलाओं में मनस् और आत्मा का तत्व देह को गौण बना देता है अतःवे देह-सुख शुद्ध दैहिक स्तर पर न ले सकेंगी ,न दे सकेंगी. नारी के पतन की कथा को उन्होंने आगे बढ़ाया और व्यभिचार को साधना का नाम दे कर उस समय के साधकों ने समाज को गुमराह किया.सच्चे सिद्ध तो विरले ही होते थे पर साधना के नाम पर भोग करनवालों की कमी नहीं थी. सिद्धों की रचनाओं में नारी का प्रतीकात्मक रूप मिलता है और उनकी दृष्टि समाज-सापेक्ष नहीं है.